cyanic-selkie/wikianc huggingface dataset:
অবিভক্ত গোয়ালপাড়া জেলা
ঐতিহাসিক পটভূমি
এই অঞ্চলটি প্রথম সহস্রাব্দে কামরূপ রাজ্যের অংশ ছিল। পরবর্তীকালে কামরূপ রাজ্যের বিভক্তির পর অঞ্চলটি কামতা রাজ্যের অংশে পরিণত হয়। ১৪৯৮ সালে আলাউদ্দিন হোসেন শাহের কামতা বিজয়ের মাধ্যমে এই অঞ্চলটি বাংলা সালতানাতের অন্তর্ভূক্ত হয়। বাংলা সালতানাতের আমলে অঞ্চলটি রাঙামাটি নামে পরিচিত ছিল। ১৫০৫-০৯ সালের মধ্যে হোসেন শাহের পুত্র ও কামতার শাসক শাহজাদা দানিয়াল তথা দুলাল গাজীকে পরাজিত করে আসামের বারো ভূঁইয়ারা এই অঞ্চলের নিয়ন্ত্রণ নেয়। এরপর ১৫১৫ সালের দিকে তাদের হটিয়ে এই অঞ্চলের নিয়ন্ত্রণ নেয় কোচ রাজবংশ। অবশেষে ষোড়শ শতাব্দীর শেষের দিকে কোচ রাজ্য ভেঙে গেল অঞ্চলটি কোচ হাজো রাজ্যের অংশে পরিণত হয়। কিন্তু আহোম-মুঘল সংঘাত (১৬১৯-১৬৮২) শুরু হওয়ার পর মুঘলরা অঞ্চলটি জয় করে অঞ্চলটিকে বাংলা সুবাহর অন্তর্ভূক্ত করে। তবে মাঝে ১৬৫৮ সালের দিকে প্রায় তিন বছর ধরে অঞ্চলটি আহোমদের প্রভাবাধীন থাকলেও এটি আহোম অঞ্চলের নিয়মিত অংশ ছিল না। মুঘলদের অধীনে এর প্রশাসনিক এলাকা সরকার ঢেকুরি নামে গঠিত হয়। বাংলায় নবাবি শাসনের পতনের পর ১৭৬৫ সালে পুরো বাংলার সাথে এই অঞ্চলটিও ইস্ট ইন্ডিয়া কোম্পানির নিয়ন্ত্রণে চলে যায়। তারা এলাকাটিকে রংপুর প্রশাসনের অধীনে পরিচালনা করতে শুরু করে। অর্থাৎ, সেসময় থেকে গোয়ালপাড়া ছিল রংপুর জেলার অংশ। ইস্ট ইন্ডিয়া কোম্পানির সীমান্ত নীতির অংশ হিসাবে ১৮১৬ সালের কিছু পরে এই অঞ্চলটিকে নিয়ে "রংপুরের উত্তর-পূর্ব অংশ" নামে একটি বিশেষ প্রশাসনিক অঞ্চল গঠন করা হয়। ১৮২২ সালের জানুয়ারিতে ডেভিড ডেভিড স্কটকে এর সিভিল কমিশনার নিযুক্ত করা হয়েছিল।
অধনপুর রেলওয়ে স্টেশন
অবস্থান
স্টেশন উত্তর প্রদেশের অধনপুরে অবস্থিত। এই স্টেশন থেকে পরবর্তী স্টেশন হল - বারিসগঞ্জ রেলওয়ে স্টেশন এবং পূর্ববর্তী স্টেশন হল মুসাফিরখানা রেলওয়ে স্টেশন।
অবিভক্ত গোয়ালপাড়া জেলা
গোয়ালপাড়া গঠন
বর্মীদের কাছ সাথে উত্তর-পূর্ব ভারতের দখল নেওয়ার প্রত্যাশায় পূর্ব সীমান্তকে পৃথক একটি সামরিক কমান্ডের অধীনে রাখা হয়েছিল। ডেভিড স্কটকে উত্তর-পূর্ব সীমান্তের রাজনৈতিক দিক এবং আসাম বিষয়গুলোরর তদারকির জন্য গভর্নর-জেনারেলের এজেন্ট হিসাবে নিযুক্ত করা হয়েছিল। প্রথম ইঙ্গ-বর্মী যুদ্ধের প্রথম মাসের মধ্যে (মার্চ ১৮২৪), রংপুর, কামরূপ ও দরং অঞ্চলের পূর্বদিকের অঞ্চলগুলো (পূর্ববর্তী আহোম রাজ্যের অধীনস্থ ও পরে বার্মী দখলাধীনে) ব্রিটিশদের দখলে চলে আসে। ১৮২৪ সালের অক্টোবরের মধ্যে নতুন অধিগ্রহণকৃত অঞ্চলটি "উত্তর-পূর্ব রংপুর" হিসেবে প্রধান কমিশনার ডেভিড স্কটের প্রশাসনিক নিয়ন্ত্রণে আসে। সেসময় থেকেই প্রথমবারের মতো গোয়ালপাড়ার পূর্বের কামরূপ এবং দরং (মূলত পূর্বতন কোচ হাজোর অংশ) পশ্চিম আসাম (পরে নিম্ন আসাম) হিসেবে পরিচিত হয়ে ওঠে। বর্মীরা ১৮২৫ সালে আহোম রাজ্যের রাজধানী বর্তমান আসামের রংপুর ত্যাগ করে এবং ১৮২৬ সালের ফেব্রুয়ারি মাসের ইয়ান্দাবো চুক্তির পরে সাদিয়া এবং বেংমারা অর্থাৎ মটক রাজ্যের (১৮০৫-১৮৩৯) আওতাধীন অঞ্চলগুলো ব্যতীত পুরো আহোম রাজ্য সরাসরি ব্রিটিশ নিয়ন্ত্রণে চলে যায় এবং পূর্ব আসাম নামে পরিচিতি লাভ করে। পশ্চিম ও পূর্ব আসামকে সিনিয়র ও জুনিয়র কমিশনার নামে দুটি কমিশনারের অধীনে রাখা হয়েছিল। সিনিয়র কমিশনারের জুনিয়র কমিশনারদের উপর কিছু অগ্রাধিকার ক্ষমতা ছিল। ১৮২৮ সালে জুনিয়র কমিশনারশিপ বিলুপ্ত করা হয়।
অধনপুর রেলওয়ে স্টেশন
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।
অবিভক্ত গোয়ালপাড়া জেলা
গোয়ালপাড়া গঠন
১৮৩৩ সালের মার্চ মাসে তৎকালীন "উত্তর-পূর্ব রংপুর" গোয়ালপাড়া জেলা হিসাবে গঠিত হয়। ১৮৬৫ সালে ভুটান যুদ্ধ বা ডুয়ার যুদ্ধ শেষে ব্রিটিশরা ডুয়ার্সের সম্পূর্ণ নিয়ন্ত্রণ গ্রহণ করে এবং গোয়ালপাড়া সংলগ্ন অংশগুলি এতে যুক্ত হয়।
আসামের অন্তর্গত
১৮৩৩ সাল থেকে অঞ্চলটি বেঙ্গল প্রেসিডেন্সির অধীনে আসামের একটি জেলা হিসেবে ছিল। ১৮৭৪ সালে চিফ কমিশনারের প্রদেশ হিবেবে "নর্থ-ইস্ট ফ্রন্টিয়ার" বা উত্তর-পূর্ব সীমান্ত তথা আসাম প্রদেশ গঠিত হলে গোয়ালপাড়া সরাসরি বেঙ্গল প্রেসিডেন্সির নিয়ন্ত্রণ থেকে পৃথক হয়ে আসামের অংশ হয়। কিন্তু ১৯০৫ সালের বঙ্গভঙ্গের সময় পূর্ববঙ্গ ও আসাম প্রদেশ গঠিত হলে গোয়ালপাড়া উক্ত প্রদেশের অন্তর্ভূক্ত হয়। ১৯১২ সালের ২১ মার্চ পর্যন্ত এই অবস্থা স্থায়ী হয়। এরপর গোয়ালপাড়া পুনরায় আসাম প্রদেশের অন্তর্ভূক্ত হয়। ১৯৪৭ সালে ব্রিটিশদের কাছ থেকে ভারতের স্বাধীনতা লাভের সময় তৎকালীন গোয়ালপাড়া জেলা স্বাধীন ভারতের আসাম রাজ্যের অন্তর্ভূক্ত হয়।
অধনপুর রেলওয়ে স্টেশন
বৈদ্যুতীকরণ
মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।
অবিভক্ত গোয়ালপাড়া জেলা
বর্তমান অবস্থা
বর্তমান আসাম রাজ্যের অংশ হিসেবে গোয়ালপাড়া একাধিকবার বিভাজিত হয়। ১৯৮৩ সালে গোয়ালপাড়া জেলা থেকে পৃথক করে ধুবড়ী ও কোকড়াঝাড় জেলা গঠন করা হয়। এরপর ১৯৮৯ সালে তৎকালীন গোয়ালপাড়া ও কোকড়াঝাড় জেলা দুটো থেকেই অংশবিশেষ নিয়ে নতুন বঙ্গাইগাঁও জেলা জেলা গঠন করা হয়। পরবর্তীতে আবার ২০০৪ সালে বঙ্গাইগাঁও ও কোকড়াঝাড় থেকে অংশবিশেষ নিয়ে চিরাং জেলা গঠন করা হয়। সবশেষ ২০১৬ সালে তৎকালীন ধুবড়ী জেলা থেকে পৃথক করে দক্ষিণ শালমারা-মানকাচর জেলা গঠন করা হয়। উক্ত ছয়টি জেলার মধ্যে কোকড়াঝাড় ও চিরাং ২০০৩ সাল থেকে স্বায়ত্তশাসিত বড়োল্যান্ডের অংশ। এছাড়া বর্তমান গোয়ালপাড়া জেলা ১৯৯৫ সাল থেকে স্বায়ত্তশাসিত রাভা হাজং ও বাকি ধুবড়ী, বঙ্গাইগাঁও ও দক্ষিণ শালমারা-মানকাচর জেলা ২০২০ সাল থেকে কামতাপুর স্বায়ত্তশাসিত পরিষদের অংশ।
অধনপুর রেলওয়ে স্টেশন
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৬ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।
অবিভক্ত গোয়ালপাড়া জেলা
তথ্যসূত্র
<references group="" responsive="1">
অধনপুর রেলওয়ে স্টেশন
প্রশাসন ও নিরাপত্তার ব্যবস্থা
অধনপুর রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
রেদোয়ান আহমেদ
রেদোয়ান আহমেদ একজন বাংলাদেশী রাজনীতিবিদ। লিবারেল ডেমোক্র্যাটিক পার্টির কেন্দ্রীয় নেতা। কুমিল্লা-৬ থেকে নির্বাচিত সাবেক সংসদ সদস্য ও প্রাক্তন প্রতিমন্ত্রী।
রাজনৈতিক ও কর্মজীবন
রেদোয়ান আহমেদ ১৯৮৬ সালের নির্বাচনে জাতীয় পার্টির হয়ে কুমিল্লা-৬ থেকে প্রথম সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি স্বতন্ত্র প্রার্থী হিসেবে সাংসদ নির্বাচিত হন। ১৯৯৬ সালে যোগদেন বিএনপিতে। তিনি ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন।
তিনি খালেদা জিয়ার দ্বিতীয় মন্ত্রিসভায় মুক্তিযুদ্ধ বিষয়ক প্রতিমন্ত্রী হিসাবে দায়িত্ব পালন করেছিলেন।
২০০৬ সালে বিএনপি ত্যাগ করে তিনি লিবারেল ডেমোক্র্যাটিক পার্টিতে যোগ দেন। তিনি লিবারেল ডেমোক্র্যাটিক পার্টির প্রেসিডিয়াম সদস্য। বর্তমানে তিনি লিবারেল ডেমোক্র্যাটিক পার্টির সাধারণ সম্পাদক।
ব্যক্তিগত জীবন
রেদোয়ান আহমেদ ব্যক্তিগত জীবনে মমতাজ আহমেদের সাথে বিবাহ বন্ধনে আবদ্ধ হন।
১৯২৯ লা লিগা
১৯২৯ লা লিগা (এছাড়াও ১৯২৯ প্রিমেরা দিভিসিওন নামে পরিচিত) স্পেনের পেশাদার ফুটবল লিগের শীর্ষ স্তর লা লিগার উদ্বোধনী মৌসুম ছিল। এই মৌসুমটি ১৯২৯ সালের ১০ই ফেব্রুয়ারি তারিখে শুরু হয়ে ২৩শে জুন তারিখে সম্পন্ন হয়েছিল। আতলেতিকো মাদ্রিদের স্পেনীয় আক্রমণভাগের খেলোয়াড় ভিসেন্তে পালাসিওস গোন্সালেস এই মৌসুমের প্রথম গোল করেছিলেন।
এই মৌসুমে ২৫ পয়েন্ট অর্জন করে বার্সেলোনা প্রথম ক্লাব হিসেবে লা লিগার শিরোপা জয়লাভ করেছিল। রিয়াল সোসিয়েদাদের স্পেনীয় আক্রমণভাগের খেলোয়াড় পাকো বিয়েন্সাবাস ১৭ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে হেড-টু-হেড ফলাফলের ভিত্তিতে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী ক্লাবটি সেহুন্দা দিভিসিওনের চ্যাম্পিয়ন ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে লা লিগায় অংশগ্রহণের জন্য উত্তীর্ণ হয়েছিল।
দল
১৯২৮ সালে জাতীয় লিগ তৈরির ব্যর্থতার পর, দলগুলো দুটি অসম্পূর্ণ লিগে বিভক্ত হয়ে যায়; অবশেষে সকল ক্লাব একত্রে রয়্যাল স্প্যানিশ ফুটবল ফেডারেশনের সাথে একত্রিত এই লিগ তৈরিতে সম্মতি প্রকাশ করে। পরবর্তীকালে নিশ্চিত করা হয় যে, প্রথম স্তরের লিগে স্পেনীয় চ্যাম্পিয়নশিপ (আরেনাস, অ্যাথলেটিক বিলবাও, বার্সেলোনা, রিয়াল মাদ্রিদ, রিয়াল সোসিয়েদাদ এবং রেয়াল ইউনিয়ন) এবং কমপক্ষে একটি ফাইনালে অংশগ্রহণকারী তিনটি ক্লাব (আতলেতিকো মাদ্রিদ, এস্পানিওল এবং এউরোপা) যোগদান করবে।
বাকি ১টি ক্লাব বাছাইপর্বের মাধ্যমে নির্ধারণ করা হয়েছিল; যেখানে বিজয়ী ক্লাব রেসিং সান্তান্দের লা লিগায় যোগদান করেছিল এবং অংশগ্রহণকারী বাকি ক্লাবগুলো রেসিং মাদ্রিদের সাথে সেহুন্দা দিভিসিওনে অংশগ্রহণ করেছিল। এই মৌসুমে ১০টি ক্লাব প্রতিদ্বন্দ্বিতা করেছিল।
ল্যাম্ব অব গড (সঙ্গীতদল)
ল্যাম্ব অব গড ১৯৯৪ সালে ভার্জিনিয়ায় গঠিত একটি আমেরিকান হেভি মেটাল ব্যান্ড। ল্যাম্ব অব গডে আছেন ভোকালিস্ট র‌্যান্ডি ব্লাইথ, গিটারিস্ট মার্ক মরটন ও উইলি আডলার, বেজিস্ট জন ক্যাম্পবেল ও ড্রামার ক্রিস আডলার। এই ব্যান্ডটিকে আমেরিকান হেভি মেটালের নতুন স্রোত হিসেবে বিবেচনা করা যায়।
গঠন
ল্যাম্ব অব গড গঠনের পর এ পর্যন্ত তারা ৬টি স্টুডিও অ্যালবাম, ১টি লাইভ অ্যালবাম ও ৩টি ডিভিডি প্রকাশ করে। আমেরিকায় তাদের মোট ২ মিলিয়ন কপি অ্যালবাম বিক্রি হয়েছে। ২০০৬ সালে ব্যান্ডটি গ্রামি এ্যাডওয়ার্ডে মনোনয়ন পায় তাদের অ্যালবাম স্যাক্রামেন্টের জন্য। ল্যাম্ব অব গড ওজফেস্টে ২ বার ও স্লেয়ার ব্যান্ডের সাথে দ্যা আনহলি অ্যালায়েন্স ট্যুর করে ২০০৬ সালে। তারা সারা বিশ্ব জুড়ে নানা উৎসবে গান করে যেমন-ডাউনলোড ফেস্টিভ্যাল ও সনিস্পেয়ার ফেস্টিভ্যাল। তারা মেটালিকা ব্যান্ডের সাথে ২০০৮-২০০৯ সালে ওয়ার্ল্ড ম্যাগনেটিক ট্যুর করে। ২০১০ সালের রকস্টার মেইহেম ফেস্টিভ্যালে তারা মূল মঞ্চে থাকবে। ব্যান্ডটির প্রাথমিক নাম ছিল বার্ন দ্যা প্রিস্ট। ১৯৯৯ সালে তাদের প্রথম অ্যালবাম বার্ন দ্যা প্রিস্ট লীজান রেকর্ডস থেকে বের হয়। অনেক জায়গাতে তাদের নিষিদ্ধ করা হয় এই বিশ্বাসের কারণে যে তাদের নাম শয়তান সম্পর্কীত। তাই তারা তাদের নাম পরিবর্তন করে রাখে ল্যাম্ব অব গড।
অ্যালবাম প্রকাশ
left|150px|thumb| ২০০৭ সালে উইথ ফুল ফোর্স মিউজিক ফেস্টিভ্যালে গিটারিস্ট মার্ক মরটন ২০০০ সালের সেপ্টেম্বরে নতুন নাম ও লেবেলে নতুন অ্যালবাম বের হয় যার নাম নিউ আমেরিকান গোস্পেল। প্যাট্রিক কেনেডি ব্যান্ডের শুরুটাকে পেন্টেরা ব্যান্ডের সাথে তুলনা করেন। রোলিং স্টোন ব্যান্ডের কির্ক মিলার তাদের ৩য় স্টুডিও অ্যালবাম অ্যাজ দ্যা প্যালেসেস বার্নকে পাঁচে তিন দেন। ২০০৩ সালের এক নাম্বার অ্যালবাম হিসেবে অ্যালবামটিকে ভোট দেন রিভলভার ম্যাগাজিন ও মেটাল হ্যামার ম্যাগাজিন। প্রথম হেডব্যাঙ্গারস বল সফরে তারা একটি ডিভিডি রেকর্ড করে যাতে একটি তথ্যচিত্রও ছিল এবং টেরর ও হাবরিস নামের একটি ডিভিডি অ্যালবাম বের করে। এটি ৩১ নাম্বারে অভিষিক্ত হয় বিলবোর্ড টপ মিউজিক ভিডিও চার্টে।
বাণিজ্যিক সাফল্য
২০০৪ সালের আগস্ট মাসে তাদের অ্যাসেজ অব দ্যা ওয়াক নামের অ্যালবাম বের হয় যা বিলবোর্ড ২০০-এর ২৭তম স্থানে চলে আসে ও ১ম সপ্তাহে ৩৫০০০ কপি বিক্রি হয়। ২০০৬ সালের আগস্ট মাসে ব্যান্ডের ৫ম অ্যালবাম সাক্রামেন্ট প্রকাশিত হয়। এই অ্যালবামটি অভিষেকেই বিলবোর্ডে ৮ম অবস্থানে চলে আসে ও ১ম সপ্তাহে ৬৫০০০ কপি বিক্রি হয়। ২০০৮ সালে ব্যান্ডটি বিরতি নেয় তাদের নতুন অ্যালবাম প্রকাশের জন্য। ২০০৯ সালের ২৩শে ফেব্রুয়ারি আন্তর্জাতিকভাবে তাদের অ্যালবাম ওয়ারথ বের করে রোডরানার রেকর্ডসের মাধ্যমে ও ২০০৯ সালের ২৪ শে ফেব্রুয়ারি এপিক রেকর্ডসের মাধ্যমে সারা আমেরিকায়। অ্যালবামটি মাইকি ব্রনসনকে উৎসর্গ করা হয়েছিল, যিনি তাদের ব্যান্ডটা শুরু করতে অনুপ্রেরণা জাগিয়েছিলেন। পরে তিনি এক মাতাল গাড়ি চালকের হাতে খুন হয়ে যান। এই অ্যালবামটি বিলবোর্ডে ২য় অবস্থানে অভিষিক্ত হয় ও ১ম সপ্তাহে প্রায় ৬৮০০০ কপি বিক্রি হয়।
কনসার্ট
right|150px|thumb| ২০০৪ সালে [[অজফেস্ট-এ গিটারিস্ট মার্ক মরটন]] ল্যাম্ব অব গড প্রথমবারের মতো ১৭ই এপ্রিল ২০১০-এ ফিলিপাইনে সঙ্গীত পরিবেশন করে থ্রাশ মেটাল ব্যান্ড টেস্টামেন্টের সাথে। তারা ১৫ মে ২০১০-এ সামার স্টোর্ম ফেস্টিভ্যালে ১ম বারের মতো ভারতের ব্যাঙ্গালোরে গান পরিবেশন করে। মেটালিকা ব্যান্ডের অস্ট্রেলিয়ান ট্যুর ২০১০-এর শেষের দিকে তারা একটি ব্যান্ড হিসেবে সহযোগিতা করবে।
নবযুগ
নবযুগ বিদ্রোহী কবি কাজী নজরুল ইসলাম ও রাজনীতিবিদ কমরেড মুজফ্‌ফর আহমদের যুগ্ম সম্পাদনায় প্রকাশিত পত্রিকা। এটি ১৯২০ সালের ১২ জুলাই সান্ধ্য পত্রিকা হিসেবে প্রকাশিত হওয়া শুরু করে। এর প্রতিষ্ঠাতা সম্পাদক ছিলেন শের-এ-বাংলা এ. কে. ফজলুল হক। তিনি নিজ অর্থে এই পত্রিকাটি প্রকাশ করেন। ইংরেজ সরকারের বিরুদ্ধে এ পত্রিকায় অনেক কবিতা ছাপা হয়। এক পর্যায়ে ব্রিটিশ সরকার এ পত্রিকার জামানত বাজেয়াপ্ত করে ও পত্রিকাটি বন্ধ হয়ে যায়। শের-এ-বাংলা এ. কে. ফজলুল হকের চেষ্টায় পত্রিকাটি আবার প্রকাশিত হয়। পরে ফজলুল হকের সঙ্গে মতবিরোধের কারণে নজরুল ও মুজফ্ফর আহমদ সম্পাদকের পদ থেকে পদত্যাগ করলে পত্রিকাটি আবার বন্ধ হয়ে যায়।
ইনজিনিয়ারিং ইউনিভারসিটি স্কুল এন্ড কলেজ
ইনজিনিয়ারিং ইউনিভারসিটি স্কুল এন্ড কলেজ ঢাকায় অবস্থিত এবং বাংলাদেশ প্রকৌশল বিশ্ববিদ্যালয়ের পৃষ্ঠপোষকতায় পরিচালিত একটি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৮২ খ্রিষ্টাব্দে প্রতিষ্ঠিত হয় এবং ১৯৯৮ খ্রিষ্টাব্দে উচ্চ মাধ্যমিক পর্যায়ে উন্নিত হয়। এটি ঢাকা বিশ্ববিদ্যালয়ের জগন্নাথ হলের সম্মুখে অবস্থিত।
নবযুগ
১৯৪২ সালে ফজলুল হক বাংলার প্রধানমন্ত্রী হলে তাঁর উদ্যোগে এবং নজরুলের সম্পাদনায় পুনরায় পত্রিকাটি প্রকাশিত হয়। এ সময় কাজী নজরুল ইসলাম দুরারোগ্য ব্যাধিতে আক্রান্ত হলে খুলনার মাওলানা আহমদ আলী সম্পাদনার দায়িত্ব গ্রহণ করেন। দুবছর পত্রিকাটি চালু থাকার পর পত্রিকাটি বন্ধ হয়ে যায়।
ইয়োমিউরি শিমবুন
দ্য ইয়োমিউরি শিমবুন হল ১৮৭৪ সালে প্রতিষ্ঠিত জাপানি ভাষায় প্রকাশিত দৈনিক । জাপানি ভাষায় প্রকাশিত, দৈনিক আসাহি শিমবুন,  দৈনিক মাইনিছি শিম্বুন, নিহন ক্যেযাই শিমবুন, এবং  দৈনিক সানক্যেই শিমবুন-সহ অন্যান্য পত্রিকাসমুহের মধ্যে দ্য ইয়োমিউরি শিমবুন অন্যতম একটি যা বিশ্বের সর্বাধিক প্রচারিত দৈনিক।  এটি টোকিও,ওসাকা এবং ফুকুকা ছাড়াও জাপানের অন্যান্য গুরুত্বপূর্ণ শহরে প্রকাশিত হয়।
জাপানি গণমাধ্যমের জগতের নক্ষত্র প্রতিষ্ঠান ইয়োমিউরি গ্রুপ থেকে প্রকাশিত হয় দ্য শিববুন । এর প্রধান কাযালয় গুলো জাপানের ওটিমাচি, চিওদা, টোকিওতে অবস্থিত। । বর্তমানে এর প্রধান ইয়োচি ফুনাবাসি । ২০০২ সালের জানুয়ারি থেকে সকাল সন্ধ্যা মিলিয়ে এক কোটির উপরে পত্রিক জাপানো হচ্ছে । আর ২০১১ সালে বছরে মাঝামাঝি সময়ে হিসাব করে দেখা যায়, সকাল-সন্ধ্যা মিলিয়ে এক কোটি ৩৫ লাখ পত্রিকা প্রকাশিত হয়। সর্বশেষ হিসাব অনুযায়ী এর প্রকাশ সংখ্যা ১ কোটি ২১ হাজার কপি । দিনে দুবার ছাপানোর পাশাপাশি এর বিভিন্ন স্থানীয় এডিশন প্রকাশিত হয় । ১৯৪৮ সালে পত্রিকাটি ইয়োমিউরি পুরস্কার ঘোষণা করে। দীর্ঘ এ পথচলায় অনেক পত্রিকা ঘোষণা করছে এশিয়া নিউজ নেটওর্য়াকের সদস্য ইয়োমিউরি শিমবুন।
এমনকি জাপানের অন্যতম অর্থনৈতিক পৃষ্ঠপোষক এ পত্রিকাটি। ১৯২৪সালে শোরিকি মাতসুতারো কোম্পানিটি ব্যবস্থাপনার দায়িত্ব নেওয়ার পর পর পত্রিকাটির মোড় ঘুরিয়ে ফেলেন চমক প্রধ নিউজ কভারেজ, পুরোপৃষ্ঠাব্যাপী রেডিও অনুষ্ঠান গাইড যুক্ত করে।
অযু
thumb|অযু thumb|330px|নামাজের আগে অযুরত তুর্কি ব্যক্তি
অযু হল ইসলামের বিধান অনুসারে দেহের অঙ্গ-প্রতঙ্গ ধৌত করার মাধ্যমে পবিত্রতা অর্জনের একটি পন্থা। মুসলমানদের নামাজের পূর্বে অযু করে নেয়া বাধ্যতামূলক। কুরআনে আছে, "নিশ্চয়ই আল্লাহ তওবাকারী এবং অপবিত্রতা থেকে যারা বেঁচে থাকে তাদেরকে পছন্দ করেন। (আল কুরআন ২:২২২)" ।
কুরআন পড়তে ও স্পর্শ করতেও অযু করতে হয়। তবে তা বাধ্যতামূলক নয়। কুরআনে বর্ণিত আছে, "যারা পাক-পবিত্র, তারা ব্যতীত অন্য কেউ একে স্পর্শ করবে না।" (সূরা ওয়াক্কিয়াহ্, আয়াত:৭৯)। এখানে পাক পবিত্র বলতে দৈহিক পবিত্রতা নয় বরং আত্মিক পবিত্রতার কথা বলা হয়েছে। দেহ ও পরিধেয় কাপড়ের পবিত্রতা অর্জনকে আরবিতে বলে তাহারাত্‌। অযু বা গোসলের মাধ্যমে তাহারাত্‌ আর্জন করা যায়। হযরত মুহাম্মদ সাল্লাল্লাহু আলাইহি ওয়াসাল্লাম বলেছেন, "পরিষ্কার পরিচ্ছন্নতা ধর্মের অর্ধেক"। (সহীহ মুসলিম)।
সুন্নি ইসলাম
কুরআনে বর্নিত আছে, "হে মুমিনগণ, যখন তোমরা নামাযের জন্যে উঠ, তখন স্বীয় মুখমন্ডল ও হস্তসমূহ কনুই পর্যন্ত ধৌত কর, মাথা মুছেহ কর এবং পদযুগল গিটসহ। যদি তোমরা অপবিত্র হও তবে সারা দেহ পবিত্র করে নাও এবং যদি তোমরা রুগ্ন হও, অথবা প্রবাসে থাক অথবা তোমাদের কেউ প্রসাব-পায়খানা সেরে আসে অথবা তোমরা স্ত্রীদের সাথে সহবাস কর, অতঃপর পানি না পাও তবে তোমরা পবিত্র মাটি দ্বারা তায়াম্মুম করে নাও-অর্থাৎ, স্বীয় মুখ-মন্ডল ও হস্তদ্বয় মাটি দ্বারা মুছে ফেল। আল্লাহ তোমাদেরকে অসুবিধায় ফেলতে চান না; কিন্তু তোমাদেরকে পবিত্র রাখতে চান এবং তোমাদের প্রতি স্বীয় নেয়ামত পূর্ণ করতে চান-যাতে তোমরা কৃতজ্ঞাতা প্রকাশ কর।" (সূরা মায়িদা‌, আয়াত:৬)। অযুর করার সময় কিছু কাজ মুহাম্মাদ অভ্যাসবশত করতেন যা অযুর সুন্নতের (ঐচ্ছিক কাজ) অন্তর্ভুক্ত। যেমন:
শিয়া ইসলাম
শিয়া মুসলমানরা নিম্নলিখিতগুলি কার্য সম্পাদন করেন:
মুস্তাহাব
অযুর কিছু মুস্তাহাব কাজ (করা উত্তম তবে না করলেও অযু হবে) ডান থেকে বামে ধারাবাহিকতা রেখে অযু করা।
অযুর পদ্ধতি
কুরআন ও সহীহ হাদিস দ্বারা প্রমাণিত অযুর সঠিক নিয়ম।
১. মনে মনে অযু করার নিয়ত বা সংকল্প করবে।
২. তারপর ‘বিসমিল্লাহ’ বলবে।
৩. ডান হাতে পানি নিয়ে দুই হাত কব্জি পর্যন্ত ধৌত করবে। সেই সাথে হাতের আঙ্গুলগুলো খিলাল করবে। আংটি থাকলে পানি পৌঁছানোর চেষ্টা করবে।
৪. ডান হাতে পানি নিয়ে গড়গড়িয়ে কুলি করতে হবে এবং নাকে পানি দিবে ও নাক ঝাড়বে।
৬. অতঃপর প্রথমে ডান ও পরে বাম হাত কনুই পর্যন্ত ধৌত করবে।
৮. অতঃপর ডান ও বাম পায়ের টাখনুসহ ভালভাবে ধৌত করবে। এ সময় বাম হাতের কনিষ্ঠা আংগুল দ্বারা পায়ের আংগুল সমূহ খিলাল করবে।
৯. ওযূ শেষে বাম হাতে কিছু পানি নিয়ে লজ্জাস্থান বরাবর ছিটিয়ে দিবে।
১০. অতঃপর দু‘আ পাঠ করবে। উল্লেখ্য যে, ওযূর অঙ্গগুলো এক, দুই ও তিনবার ধোয়া যায়। (তিনবার ধোয়া সুন্নত, এর অধিক ধোয়া পানির অপচয়ের কারণ এবং সুন্নতের খেলাফ, তবে অযু সমন্ধনীয় সব অঙ্গ ভালোভাবে ভিজানো জরুরি)।
অকার্যকারীতা
অযুর চারটি ফরজ কাজ। এর যে কোন একটি বাদ গেলে অযু হয় না। সে ক্ষেত্রে ধারাবাহিকতার সাথে ফরজ কাজ পুনরায় করে অযু শুদ্ধ করে নিতে হয়। কোন ব্যক্তি অযু করার পর কিছু নির্দিষ্ট কাজ না করলে তার অযু অবিরত বলবৎ থাকে। ঐ কাজগুলো করার মাধ্যমে অযু অকার্যকর হয় যা অযু ভেঙ্গে হওয়াও বলে। কুরআন ও সহীহ হাদিসের আলোকে অযু ভঙ্গের কারণ:
১. পায়খানা-পেশাবের রাস্তা দিয়ে কোন কিছু বের হওয়া। ২. চিৎ, কাৎ বা হেলান দিয়ে ঘুমানো ৩. পাগল, মাতাল বা অচেতন হওয়া। ৪. নামাযে উচ্চ আওয়াজে হাসা।
তায়াম্মুম
তায়াম্মুম অযুর বিকল্প যখন পানি আদৌ লভ্য নয়। তায়াম্মুমের নিয়ত করে বিসমিল্লাহ বলে তায়াম্মুম শুরু করতে হয়। তায়াম্মুম করার জন্য হাতে মাটি লাগিয়ে নিতে হয়। আঙ্গুল ছড়িয়ে দুই হাত এমনভাবে পাক-পবিত্র মাটির ওপর থাপড়াতে হয় যাতে স্বাভাবিকভাবেই হাতের তালুতে কিছু ধুলা লেগে যায়। অতঃপর উভয় হাত দিযে সমস্ত মুখমণ্ডল মাসেহ করতে হয়। এরপর আবার মাটিতে হাত থাপড়িয়ে ধুলা লাগিয়ে নিয়ে প্রথমে বাম তালু দিয়ে ডান হাত কনুই পর্যন্ত এবং পরে ডান তালু দিয়ে বাম হাত কনুই পর্যন্ত মাসেহ করতে হয়।
ইসলামের নবী মুহাম্মাদ সাল্লাল্লাহু আলাইহি ওয়া সাল্লাম যখন এক সফরে ছিলেন তখন আয়িশা বিনতে আবু বকর-এর গলার হার হারিয়ে যায় এবং তা খুঁজতে গিয়ে মরুভূমিতে এমন স্থানে কাফেলা উপনীত হয় যেখানে পানি ছিল না। এমন সময় অযু-গোছলের বিষয় সংবলিত ওহি নাজেল হয় যাতে তায়াম্মুমের কথা বর্ণিত ছিল। আয়াতটি এরকম:হে মুমিনরা, যখন তোমরা নামাজের জন্য ওঠো, তখন স্বীয় মুখমণ্ডল ও হস্তদ্বয় কনুই পর্যন্ত ধৌত কর এবং পদযুগল গিঁটসহ। যদি তোমরা অপবিত্র হও, তবে সারা দেহ পবিত্র করে নাও এবং যদি তোমরা রুগ্ন হও অথবা প্রবাসে থাক বা তোমাদের কেউ প্রস্রাব-পায়খানা সেরে আসে অথবা তোমরা স্ত্রীদের সঙ্গে সহবাস করো, অতঃপর পানি না পাও, তবে তোমরা পবিত্র মাটি দ্বারা তায়াম্মুম করে নাও অর্থাৎ স্বীয় মুখমণ্ডল ও হস্তদ্বয় মাটি দ্বারা মুছে ফেল।
অযু বিষয়ক হাদিস
আবূ হুরাইরা (রাঃ) থেকে বর্ণিত —
নাবী (সাল্লাল্লাহু ‘আলাইহি ওয়া সাল্লাম) বলেছেনঃ যখন তুমি সালাতে দাড়ানোর ইচ্ছে করবে, তখন প্রথমে তুমি যথানিয়মে অযু করবে। তারপর কিবলামুখী হয়ে দাঁড়িয়ে তাকবীর বলবে। তারপর কুরআন থেকে যে অংশ তোমার পক্ষে সহজ হবে, তা তিলাওয়াত করবে। তারপর তুমি রুকূ’ করবে ধীরস্থিরভাবে। তারপর মাথা তুলে ঠিক সোজা হয়ে দাঁড়াবে। তারপর সাজদাহ করবে ধীরস্থিরভাবে। তারপর আবার মাথা তুলে বসবে ধীরস্থিরভাবে। তারপর ঠিক এভাবেই তোমার সালাতের যাবতীয় কাজ সমাধা করবে। (শব্দ বিন্যাস বুখারীর এবং ইবনু মাজাহতে মুসলিমের সানাদে রয়েছে যার অর্থও হচ্ছে ধীর-স্থির হয়ে দাড়াবে।' আর আহমদে রয়েছে, তুমি তোমার পিঠকে এমনভাবে সোজা করবে যেন সকল হাড় যার যার স্থানে পৌছে যায়।)
দীপ্সিতা ধর
দীপ্সিতা ধর একজন ভারতীয় ছাত্রনেত্রী এবং ভারতের ছাত্র ফেডারেশনের সর্বভারতীয় যুগ্ম সম্পাদক। তিনি ২০২১ সালের পশ্চিমবঙ্গ বিধানসভা নির্বাচনে বালি আসনে থেকে ভারতের মার্ক্সবাদী সমাজতান্ত্রিক দল সিপিআই (এম)-এর প্রার্থী।
প্রাথমিক জীবন এবং শিক্ষা
দীপ্সিতা ধর ১৯৯৩ সালের ৯ আগস্ট পশ্চিমবঙ্গের হাওড়ায় পীযুষ ধর ও দীপিকা ঠাকুর চক্রবর্তী দম্পতির ঘরে জন্মগ্রহণ করেন। তিনি দক্ষিণ কলকাতার আশুতোষ কলেজ থেকে ভূগোলে স্নাতক সম্পন্ন করেছেন এবং নতুন দিল্লির জওহরলাল নেহেরু বিশ্ববিদ্যালয় থেকে ভূগোল বিষয়ে স্নাতকোত্তর ও এমফিল সম্পন্ন করেছেন। তিনি বর্তমানে জওহরলাল নেহেরু বিশ্ববিদ্যালয়ে পপুলেশন স্টাডিজে (জনসংখ্যা অধ্যয়ন) পিএইচডি করছেন। তিনি হাওড়া জেলার ডোমজুড়ের তিনবারের আইনসভা সদস্য (বিধায়ক) পদ্মনিধি ধরের নাতনী এবং বাঙালি নেপথ্য গায়ক শোভন গাঙ্গুলির চাচাত বোন।
২০২১ পশ্চিমবঙ্গ বিধানসভা নির্বাচন
দীপ্সিতা ধর পশ্চিমবঙ্গের বালিতে (বিধানসভা কেন্দ্র) অল ইন্ডিয়া তৃণমূল কংগ্রেস দলের ড. রানা চ্যাটার্জী এবং ভারতীয় জনতা পার্টির বৈশালী ডালমিয়ার বিরুদ্ধে লড়ছেন।
জালালপুর ইউনিয়ন, দক্ষিণ সুরমা
জালালপুর ইউনিয়ন বাংলাদেশের সিলেট জেলার দক্ষিণ সুরমা উপজেলার একটি ইউনিয়ন।
আয়তন ও জনসংখ্যা
আয়তন-৩১.৯৮ বর্গকি:মি:। লোকসংখ্যা- ৪৮৭৩৮ জন।
শিক্ষা
শিক্ষার হার:  ৭০% (২০০১সালের আদমশুমারী অনুসারে)।
উল্লেখযোগ্য ব্যক্তিত্ব
কমরেড পীর হাবিবুর রহমান (সাবেক সাংসদ,পাকিস্তান আইনসভার সদস্য,ভাষা সৈনিক,ব্রিটিশ বিরোধী আন্দোলন এর তুখোর নেতা,মুক্তিযুদ্ধ এর অন্যতম সংগঠক)
বর্তমান চেয়ারম্যান
ওয়েস আহমদ
গ্র্যান্ড ফ্লিট
ইতিহাস
১৯১৪ সালে ব্রিটিশ নৌ বাহিনীর ব্রিটিশ আটলান্টিক নৌ বহরকে হোম ফ্লিট নামক নৌ বহরের সাথে সংযুক্ত করে ৩৫-৪০টি প্রধান যুদ্ধ জাহাজের সমন্বয়ে গ্র্যান্ড ফ্লিট গঠিত হয়। শুরুতে এই নৌ বহরের নেতৃত্বে ছিলেন অ্যাডমিরাল স্যার জন জেলিকো। পরে অপর অ্যাডমিরাল স্যার ডেভিড বিটি গ্র্যান্ড ফ্লিটের অধিনায়ক হিসেবে নিযুক্ত হন। প্রথম বিশ্বযুদ্ধের অসম্পূর্ণ জাটল্যান্ড যুদ্ধ ছিল গ্র্যান্ড ফ্লিটের অংশ নেয়া একমাত্র নৌ যুদ্ধ।
প্রথম বিশ্বযুদ্ধের পর্দা অবনমনের পর গ্র্যান্ড ফ্লিটকে ভেঙ্গে দেয়া হয় এবং এর উপাদান সমূহ ব্যবহার করে অন্যান্য আটলান্টিক নৌ বহরের শক্তি বৃদ্ধি করা হয়।
যুদ্ধের ক্রম
যুদ্ধ চলাকালে গ্র্যান্ড ফ্লিটের সম্পূর্ণ শক্তি কখনওই প্রয়োগ করা হয়নি। বহরটির অনেক জাহাজকেই যুদ্ধে একত্রে অংশ নেয়া থেকে বিভিন্ন কারণে বিরত রাখা হয়েছিল; যেমন একটি কারণ হচ্ছে সময় অনুযায়ী বিভিন্ন জাহাজকে রক্ষণাবেক্ষণের জন্য বিরত রাখা হত। অপর দিকে নৌ বহরটির শক্তি ও জাহাজের সংখ্যাও স্থির ছিলনা কেননা যুদ্ধে অংশ নিয়ে কিছু নৌযান ধ্বংসপ্রাপ্ত হত ও সেগুলোর বদলে নতুন জাহাজ নির্মাণ করে বহরে যোগ করা হত। তবে সময়ের সাথে নৌ বহরটির বিস্তার বৃদ্ধি পাচ্ছিল কেননা ব্রিটিশ নৌ বাহিনী জার্মান নৌ বাহিনীর ক্রমবর্ধমান শক্তির সাথে তাল মিলিয়ে চলছিল।
জহুর খান
জহুর খান (জন্ম ২৫ মে ১৯৮৯) ওয়ানডে ও টি২০ ক্রিকেট খেলেছেন এমন এক আন্তর্জাতিক আমিরাতি ক্রিকেটার।
আন্তর্জাতিক ক্যারিয়ার
তিনি ১৬ জানুয়ারী ২০১৭-এ ২০১৭ মরুভূমি টি২০ চ্যালেঞ্জে আফগানিস্তানের বিপক্ষে সংযুক্ত আরব আমিরাতের হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছেন। ২৪ জানুয়ারী ২০১৭-তে স্কটল্যান্ডের বিপক্ষে সংযুক্ত আরব আমিরাতের হয়ে তার একদিনের আন্তর্জাতিক (ওডিআই) ক্রিকেটে অভিষেক হয়েছিল। ২ মার্চ ২০১৭-তে, তিনি আয়ারল্যান্ডের বিপক্ষে ৩৪ রানের বিনিময়ে ৬টি উইকেট নিয়েছিলেন, যা ওয়ানডেতে আমিরাতি যে কোন বোলারের জন্য সেটা ছিল সেরা ফিগার।
২০১৮ সালের জানুয়ারিতে, তাকে আইসিসি বিশ্ব ক্রিকেট লীগ দ্বিতীয় বিভাগ টুর্নামেন্টের জন্য সংযুক্ত আরব আমিরাতের দলে মনোনীত হন।। আগস্ট ২০১৮ এ, ২০১৮ এশিয়া কাপ বাছাইপর্বের টুর্নামেন্টের জন্য তাকে সংযুক্ত আরব আমিরাতের দলে জায়গা দেওয়া হয়েছিল। ডিসেম্বর ২০১৮ এ, তাকে ২০১৮ এসিসি উদীয়মান টিম এশিয়া কাপের জন্য সংযুক্ত আরব আমিরাত স্কোয়াডে তার নাম ছিল।
২০১৯ সালের জুনে, তিনি ২০১৯ গ্লোবাল টি২০ কানাডা টুর্নামেন্টে ব্র্যাম্পটন ওলভস ফ্র্যাঞ্চাইজি দলের হয়ে খেলতে নির্বাচিত হয়েছিলেন। সেপ্টেম্বর ২০১৯ এ, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্বের টুর্নামেন্টের জন্য সংযুক্ত আরব আমিরাত স্কোয়াডে ছিলেন।
কোড়িগেনহাল্লি
কোড়িগেনহাল্লি (Kodigenahalli) ভারতের কর্ণাটক রাজ্যের তুমকুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৬৮ মিটার (২১৯১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কোডিজেনাহাল্লি শহরের জনসংখ্যা হল ৫৪৪৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৪৮%। পুরুষদের মধ্যে সাক্ষরতার হার ৫৫% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে কোডিজেনাহাল্লি এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
মোশতাক আহমেদ
প্রারম্ভিক জীবন
মোশতাক আহমেদ ১৯৭৫ সালের ৩০শে ডিসেম্বর ফরিদপুর জেলার ভাঙ্গা উপজেলার তুজারপুর ইউনিয়নের সড়ইবাড়ী গ্রামে জন্মগ্রহণ করেন। তার প্রাথমিক শিক্ষা শুরু হয় নিজ গ্রামের প্রাথমিক সরকারী বিদ্যালয়ে। তিনি ১৯৯০ সালে খুলনা জিলা স্কুল হতে মাধ্যমিক পাস করেন। ১৯৯২ সালে তিনি খুলনা বি এল কলেজ থেকে যশোর শিক্ষা বোর্ডে সম্মিলিত মেধা তালিকায় ১৩তম স্থান অধিকার করে উচ্চ মাধ্যমিক পাস করেন। পরবর্তীতে ঢাকা বিশ্ববিদ্যালয়ের ফার্মেসি বিভাগ থেকে প্রথম শ্রেণীসহ স্নাতক এবং স্নাতকোত্তর ডিগ্রি অর্জন করেন এবং ঢাকা বিশ্ববিদ্যালয়ের ইনস্টিটিউট অফ বিজনেস এডমিনেস্ট্রেশন (আইবিএ) থেকে এমবিএ ডিগ্রি অর্জন করেন। ২০০৫-০৬ সালে তিনি ব্রিটিশ সিভনিং স্কলার হিসাবে ইংল্যান্ডের লেস্টার বিশ্ববিদ্যালয় থেকে অপরাধ বিজ্ঞান বিষয়ে স্নাতকোত্তর ডিগ্রি অর্জন করেন।
কর্মজীবন
আহমেদ ঢাকা বিশ্ববিদ্যালয় থেকে স্নাতকোত্তর ডিগ্রি অর্জনের পর কর্মজীবনের শুরুতে বেক্সিমকো ফার্মাসিউটিক্যালসে যোগদান করেন। পরবর্তীতে তিনি বাংলাদেশ সরকারী কর্ম কমিশনের পরীক্ষায় উত্তীর্ণ হয়ে ২০০১ সালে বাংলাদেশ পুলিশের সহকারী পুলিশ সুপার পদে যোগদানের জন্য সুপারিশপ্রাপ্ত হন।
ওয়ান্ডার ওম্যান (২০১৭-এর চলচ্চিত্র)
ওয়ান্ডার ওম্যান ২০১৭ সালে মুক্তিপ্রাপ্ত মার্কিন সুপারহিরো চলচ্চিত্র, যা ডিসি কমিকসের একই নামের কমিক বই অবলম্বনে নির্মিত। এটি ডিসি এক্সটেন্ডেড ইউনিভার্সের চতুর্থ কিস্তি। ছবিটি পরিচালনা করেছেন প্যাটি জেনকিন্স এবং জ্যাক স্নাইডার, অ্যালান হাইনবার্গ ও জ্যাসন ফুক্‌স গল্প অনুসারে চিত্রনাট্য লিখেছেন অ্যালান হাইনবার্গ। এতে নাম ভূমিকায় অভিনয় করেছেন গাল গাদোত এবং অন্যান্য প্রধান চরিত্রে অভিনয় করেছেন ক্রিস পাইন, রবিন রাইট, ড্যানি হাস্টন, ডেভিড থিউলিস, কনি নিয়েলসন ও এলেনা আনায়া। এটি ব্যাটম্যান ভার্সেস সুপারম্যান: ডন অব জাস্টিস চলচ্চিত্রের পর এই নাম চরিত্রের দ্বিতীয় লাইভ-অ্যাকশন চলচ্চিত্র। প্যাটি জেনকিন্স প্রথম নারী পরিচালক যিনি কোন সুপারহিরো কমিক বইয়ের লাইভ-অ্যাকশন চলচ্চিত্র নির্মাণ করেছেন।
ওয়ান্ডার ওম্যান চলচ্চিত্রের উদ্বোধনী প্রদর্শনী হয় ২০১৭ সালের ১৫ মে সাংহাইয়ে এবং মার্কিন যুক্তরাষ্ট্রে ২০১৭ সালের ২ জুন টুডি, থ্রিডি ও আইম্যাক্স থ্রিডি প্রেক্ষাগৃহে মুক্তি পায়।
চরিত্রায়ণ
২০১৩ সালের শেষের দিকে জ্যাক স্নাইডার গাল গাদোতকে ২০১৬ সালের ব্যাটম্যান ভার্সেস সুপারম্যান: ডন অব জাস্টিস চলচ্চিত্রের জন্য নির্বাচন করেন। এই চরিত্রের জন্য অন্য পছন্দ ছিল এলোডি ইউং এবং ওলগা কুরিলেঙ্কো।
গাদোত এই চরিত্রের জন্য ডায়েট করেন, মার্শাল আর্টের প্রশিক্ষণ নেন এবং তার পেশিতে ১৭ পাউন্ড মাংস বৃদ্ধি করেন। গাদোতকে পূর্বে ম্যান অব স্টিল চলচ্চিত্রে খল চরিত্রে অভিনয়ের প্রস্তাব দেওয়া হয়েছিল, কিন্তু সে সময় তিনি অন্তঃস্বত্তা থাকার কারণে সেই প্রস্তাব ফিরিয়ে দেন; যা তাকে ওয়ান্ডার ওম্যান চরিত্রের জন্য প্রাথমিক বাছাইয়ে রাখতে সহায়তা করে। গাদোত তিনটি চলচ্চিত্রের জন্য চুক্তিবদ্ধ হন। এই চলচ্চিত্রের জন্য তাকে $৩০০,০০০ দেওয়া হয়।
মুক্তি
ওয়ান্ডার ওম্যান চলচ্চিত্রের উদ্বোধনী প্রদর্শনী অনুষ্ঠিত হয় ২০১৭ সালের ১৫ মে সাংহাইয়ে। ছবিটির লন্ডনের প্রদর্শনী অনুষ্ঠিত হওয়ার তারিখ নির্ধারণ করা হয়েছিল ২০১৭ সালের ৩১ মে ওডিয়ন লেইস্টার স্কয়ারে, কিন্তু ২০১৭ ম্যানচেস্টার বোমা হামলার কারণে তা বাতিল করা হয়। ছবিটি মার্কিন যুক্তরাষ্ট্রের লস আঞ্জেলেসে ২৫ মে প্রদর্শিত হয় এবং লাতিন আমেরিকায় মেক্সিকো সিটিতে ২৭ মে প্রদর্শিত হয়। ছবিটি আইম্যাক্স প্রেক্ষাগৃহসহ বিশ্বব্যাপী ২ জুন মুক্তি পায়, যদিও প্রথমে এর মুক্তির দিন ধার্য করা হয়েছিল ২৩ জুন। এর পূর্বে ছবিটি ৩১ মে বেলজিয়াম, সিঙ্গাপুর, ও দক্ষিণ কোরিয়ায় প্রেক্ষাগৃহে মুক্তি পায়।
এ কে এম জিয়াউদ্দিন
এ কে এম জিয়াউদ্দিন পল্টু বাংলাদেশের খুলনা জেলার রাজনীতিবিদ যিনি তৎকালীন খুলনা-৮ আসনের সংসদ সদস্য ছিলেন।
প্রাথমিক জীবন
এ কে এম জিয়াউদ্দিন খুলনা জেলায় জন্মগ্রহণ করেন।
রাজনৈতিক জীবন
১৯৭৯ সালের দ্বিতীয় জাতীয় সংসদ নির্বাচনে তৎকালীন খুলনা-৬ ও খুলনা-৮ আসনে বাংলাদেশ মুসলিম লীগের প্রার্থী খান-এ-সবুর বিজয়ী হয়ে খুলনা-৮ আসনটি ছেড়ে দিলে উপনির্বাচন এ কে এম জিয়াউদ্দিন বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন।
আত-তারগিব ওয়াত-তারহিব
আত-তাগিব ওয়াত-তারহিব (الترغيب والترهيب) হল হাদিসের বই। এটি জাকি উদ্দিন আবদুল আজিম আল মুনজারি'র (মৃ.৬৫৬ হিঃ) রচিত ইসলামি ইতিহাসের সপ্তম শতাব্দীর সংকলিত হাদিস গ্রন্থগুলির মধ্যে একটি।
ওসাকা উপসাগর
ওসাকা উপসাগর  বা ওসাকা বে (大阪 湾 Ōsaka-wan) হল পশ্চিম জাপানে একটি উপসাগর। ইনল্যান্ড সাগর একটি পূর্ব অংশ হিসাবে, এটা কিশি চ্যানেল দ্বারা প্রশান্ত মহাসাগর এবং আকাশী স্ট্রেট দ্বারা ইনল্যান্ড সাগরের প্রতিবেশী পশ্চিম অংশ থেকে পৃথক করা হয়। তার পশ্চিম তীরে আয়াজি দ্বীপ দ্বারা গঠিত হয়, এবং তার উত্তর এবং পূর্ব শিয়াল কানশাই মহানগর এলাকায় অংশ। উপসাগরকে কেন্দ্র করে বন্দর গুলি থেকে চীন, কোরিয়া সহ বিভিন্ন দ্বীপে যাত্রী ও পর্যটকবাহী জাহাজ চলাচল করে।
কানসাই ইন্টারন্যাশনাল এয়ারপোর্ট,  পোর্ট আইল্যান্ড এবং রোককো দ্বীপ সহ কয়েকটি কৃত্রিম দ্বীপ ওসাকা উপসাগরে তৈরি হয়েছে কয়েক দশক ধরে। দ্বীপগুলি নির্মান করা হয়েছে মূলত মূল স্থল ভাগে জমির অভাবের জন্য। উপসাগরের তীরে মহানগর গুলি থেকে কিছুটা দূরে উপসাগরের মাঝে এই দ্বীপ নির্মান করা হয়েছে। দ্বীপ গুলিতে বিমান বন্দর, আবাসি কভবন বা শিল্প পার্ক নির্মান করা হয়েছে। ভবিষ্যেত এমন আরও কিছুদ্বীপ নির্মানের পরিকল্পনা করা হচ্ছে।
ওসাকা উপসাগরের দক্ষিণ প্রান্তে বেশ কিছু দ্বীপে সেট ইনল্যান্ড সি ন্যাশনাল পার্ক অংশ।
শিল্প ওসাকা বায়ুকে শনাক্ত করে, কারণ সেখানে একটি দক্ষ এবং প্রচুর কর্মী, অনেক পোর্ট সুবিধা, দক্ষ সংযোগগুলি (ছোট থেকে মাঝারি থেকে বড় সংস্থাগুলি)। ভাল পরিবহন সংযোগ আছে (সিনকারশেন সহ), সম্প্রসারণের জন্য জমি (সমুদ্র থেকে উদ্ধারকৃত জমি), এবং একটি বড় স্থানীয় বাজার (৯ মিলিয়ন)।
ওসাকা বেতে সাম্প্রতিক অর্থনৈতিক পরিবর্তন ঘটেছে: নিপ্পন স্টিলের মত পুরোনো 'ভারী' শিল্পের পতন, এবং 'নতুন প্রযুক্তি' সংস্থা যেমন আইসিটি সম্প্রসারণ। চতুর্ভুজ শিল্পে একটি বৃদ্ধি হয়েছে - গবেষণা, উন্নয়ন, এবং তথ্য প্রযুক্ঢি। ওই উপসাগরের বন্দর গুলিকে কেন্দ্র করে গড়ে উঠেছে জাহাজ নির্মান ও মেরামত শিল্প। এছাড়াও বিজ্ঞান পার্ক এবং নতুন সড়ক নির্মাণের একটি উন্নয়ন হয়েছে; এই উন্নয় গ্রামাঞ্চলের ক্ষতির কারণ্ড হয়ে উঠেছু বর্তমান সময়ে।
টেম্পোজান ফ্যারিস চাকা এবং ওসাকা অ্যাকোয়ারিয়াম কাইয়ুকান উভয়ই ওসাকাের টেম্পোজান হার্বার গ্রামে অবস্থিত।
বন্দর
এই বন্দর গুলির মধ্যে কোবে বন্দর জাপের প্রধান চারটি বন্দরের একটি এবং উপসাগরটির সর্ববৃহত্ত বন্দর। এই বন্দরের দ্বারা প্রতিবছর প্রায় ১০০ মিলিয়ন টন পন্য পরিবহন করা হয়। বন্দরটি একটি গুরুত্ব পূর্ণ ক্রুজ বন্দর হিসেবেও গড়ে উঠেছে। কোবে বন্দরের থেকে কিছু দূরে উপসাগরের দ্বিতীয় গুরুত্ব পূর্ণ বন্দর ওসাকা বন্দর অবস্থিত।
দিওয়ান (কাব্য)
দিওয়ান (, divân, ديوان, dīwān) হল একজন লেখকের দীর্ঘ কবিতাসমূহ (মসনবি) বাদে কবিতার সংকলন। এসকল প্রায়ই বিভিন্ন সালতানাতের রাজদরবারে লিখিত ও সংকলিত হত। এগুলো নিজের উৎসাহিত করার ক্ষমতার জন্য পরিচিত ছিল।
সেলিনা বেগম
সেলিনা বেগম স্বপ্না (জন্ম: ১ জুন ১৯৬৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
কার্গিল যুদ্ধ
কার্গিল যুদ্ধ বা কার্গিল সংঘর্ষ ১৯৯৯ সালের মে-জুলাই মাসে কাশ্মীরের কার্গিল জেলায় ভারত ও পাকিস্তান রাষ্ট্রের মধ্যে সংঘটিত একটি সশস্ত্র সংঘর্ষ। পাকিস্তানি ফৌজ ও কাশ্মীরি জঙ্গীরা উভয় রাষ্ট্রের মধ্যে ডি ফ্যাক্টো সীমান্তরেখা হিসেবে পরিচিত নিয়ন্ত্রণ রেখা বা লাইন অফ কন্ট্রোল পেরিয়ে ভারতে ঢুকে পড়লে এই যুদ্ধ অনিবার্য হয়ে ওঠে। যুদ্ধ চলাকালীন ও যুদ্ধের অব্যবহিত পরে পাকিস্তান এই যুদ্ধের দায় সম্পূর্ণত কাশ্মীরি জঙ্গিদের উপর চাপিয়ে দেয়। তবে যুদ্ধের পর ফেলে যাওয়া তথ্যপ্রমাণ এবং পাকিস্তানের প্রধানমন্ত্রী ও সেনাপ্রধানের পরবর্তীকালের বিবৃতি থেকে স্পষ্টতই জানা যায় যে পাকিস্তানের আধাসামরিক বাহিনীও এই যুদ্ধের সঙ্গে প্রত্যক্ষভাবে জড়িত ছিল।এমনকি যুদ্ধের পরে নিহত এবং চিহ্নিত পাকিস্তান সেনাদের মরদেহ নিতে অস্বীকার করে পাকিস্তান সরকার, ফলে সেই সকল মৃত পাকিস্তানি সৈনিকদের ইসলামি রীতি অনুযায়ী কবর দিতে হয় ভারতকেই। এই বাহিনীর নেতৃত্ব দিয়েছিলেন জেনারেল আশরাফ রাশিদ। ভারতীয় সেনাবাহিনী পাকিস্তানি ফৌজকে আক্রমণ করে। পরে সেনাবাহিনীকে সহায়তা দান করে ভারতীয় বিমানবাহিনীও। অবশেষে আন্তর্জাতিক কূটনৈতিক সমর্থনের সাহায্যে নিয়ন্ত্রণ রেখা বরাবর পাকিস্তানকে ফৌজ প্রত্যাহারে বাধ্য করা হয়।
কার্গিল যুদ্ধ সুউচ্চ পার্বত্য এলাকায় যুদ্ধের সাম্প্রতিকতম উদাহরণ। উচ্চতার কারণে দুই দেশকেই রসদ সরবরাহ ও সেনাবাহিনীর অভিযান চালাতে ব্যাপক সমস্যার সম্মুখীন হতে হয়। এছাড়াও কার্গিল যুদ্ধ হল পারমাণবিক শক্তিধর দুই রাষ্ট্রের মধ্যে সংঘটিত দ্বিতীয় তথা সাম্প্রতিকতম প্রত্যক্ষ যুদ্ধ। এই ধরনের প্রথম যুদ্ধটি ছিল ১৯৬৯ সালের সিনো-সোভিয়েত সীমান্ত সংঘর্ষ। উল্লেখ্য, ১৯৯৮ সালের মে মাসে ভারত ও পাকিস্তান উভয় রাষ্ট্রই পারমাণবিক অস্ত্রপরীক্ষণ চালায়। যদিও ভারতের প্রথম পারমাণবিক অস্ত্রপরীক্ষাটি ঘটানো হয় ১৯৭৪ সালে।পাকিস্তান প্রথম পারমাণবিক অস্ত্রপরীক্ষা কার্যকর্ম চালায় ১৯৯৮ সালে। এই যুদ্ধের ফলে দুই দেশের পারস্পরিক সম্পর্কে টানাপোড়েনের সৃষ্টি হয় এবং তার ফলস্রুতিতে ভারতে প্রতিরক্ষা খাতে ব্যয়বরাদ্দ বাড়ানো হয়। পাকিস্তানে এই যুদ্ধের ফলে সরকার ব্যবস্থা ও অর্থনীতিতে অস্থিরতার সৃষ্টি হয় এবং ১৯৯৯ সালের ১২ অক্টোবর একটি সামরিক অভ্যুত্থান ঘটিয়ে সেনাপ্রধান পারভেজ মুশাররফ রাষ্ট্রীয় ক্ষমতা দখল করেন।
যুদ্ধক্ষেত্র
thumb|left|190px|সংঘর্ষের স্থান ১৯৪৭ সালে ভারত বিভাগের পূর্বে কার্গিল ছিল লাদাখের বালটিস্তান জেলার অংশ। এই অঞ্চলটিতে জনসংখ্যার ঘনত্ব খুব বেশি না হলেও বিভিন্ন ভাষাগত, জাতিগত ও ধর্মীয় সম্প্রদায় বিশ্বের কয়েকটি উচ্চতম পর্বত কর্তৃক বিভাজিত এই অঞ্চলের বিচ্ছিন্ন উপত্যকাগুলিতে বসবাস করত। প্রথম কাশ্মীর যুদ্ধের (১৯৪৭-৪৮) ফলস্রুতিতে সৃষ্ট নিয়ন্ত্রণ রেখা বা লাইন অফ কন্ট্রোল (এলওসি) বালটিস্তান জেলাটিকে দ্বিধাবিভক্ত করে। কার্গিল জেলা ও কার্গিল শহরটি ভারতীয় কেন্দ্রশাসিত অঞ্চল লাদাখের মধ্যে। ১৯৭১ সালের ভারত-পাকিস্তান যুদ্ধে পাকিস্তানের পরাজয়ের পর দুই দেশের মধ্যে সাক্ষরিত শিমলা চুক্তি অনুযায়ী এই সীমান্তকে সম্মান জানিয়ে কোনো রকম সশস্ত্র সংঘাতে না যাওয়ার প্রতিশ্রুতি দেওয়া হয়।
শ্রীনগর শহর থেকে ২০৫ কিলোমিটার (১২০ মাইল) দূরে নিয়ন্ত্রণ রেখার উত্তরাংশের সম্মুখভাগে কার্গিল শহরটি অবস্থিত। হিমালয়ের অন্যান্য অঞ্চলের মতোই কার্গিলের জলবায়ুও নাতিশীতোষ্ণ ধরনের। এখানে গ্রীষ্মকাল শীতল এবং গ্রীষ্মের রাতগুলি হিমশীতল। শীতকাল দীর্ঘ ও অতিশীতল। শীতের তাপমাত্রা মাঝেমধ্যেই -৪৮° সেন্টিগ্রেট ( -৫৪° ফারেনহাইট)-এ নেমে যায়।
শ্রীনগর থেকে লেহগামী ১ নং জাতীয় সড়ক কার্গিলের উপর দিয়ে গিয়েছে। যে অঞ্চলে এই অনুপ্রবেশ ও সংঘর্ষের ঘটনাটি ঘটে তা ছিল উক্ত জাতীয় সড়কের ঊর্ধ্বে স্থিত একটি ১৬০ কিলোমিটার প্রসারিত শৈলশ্রেণী। জাতীয় সড়কের উপর শৈলশ্রেণীতে অবস্থিত সামরিক আউটপোস্টগুলি প্রায় ৫,০০০ মিটার (১৬,০০০ ফুট) উচ্চতায় অবস্থিত ছিল; কোনো কোনোটি আবার ৫,৪৮৫ মিটার (১৮,০০০ ফুট) উচ্চতাতেও অবস্থান করছিল। জেলা সদর কার্গিল ছাড়া ফ্রন্ট লাইনের নিকটস্থ জনবহুল অঞ্চলগুলি ছিল কার্গিলের দক্ষিণ-পশ্চিমে অবস্থিত মুশকো উপত্যকা ও দ্রাস শহর এবং কার্গিলের উত্তর-পূর্বে অবস্থিত বাটালিক সেক্টর ও অন্যান্য অঞ্চল।
কার্গিলকে টার্গেট করার অন্যতম কারণ এই যে কার্গিল সংলগ্ন অঞ্চলটি মুক্ত সামরিক অবস্থানের জমিদখলমূলক যুদ্ধের জন্য আদর্শ অঞ্চল ছিল। শৃঙ্গগুলির উপর সুপরিকল্পিতভাবে সুরক্ষিত পোস্টগুলির কৌশলগত গুরুত্বের কারণে প্রতিরক্ষাকারীর একটি দুর্গের সুযোগসুবিধা ভোগ করা সম্ভবপর ছিল এখানে। পার্বত্য যুদ্ধে উচ্চভূমি থেকে প্রতিরক্ষাকারীর প্রতি শানিত যে কোনো আক্রমণ চালাতে গেলে আক্রমণকারীর উচ্চতার অনুপাত প্রতিরক্ষাকারীর অনেক বেশি হওয়া প্রয়োজন। তার উপর অতিরিক্ত উচ্চতা ও হিমশীতল তাপমাত্রা পরিস্থিতি আরও জটিল করে তোলে।
পাকিস্তান-অধিকৃত কাশ্মীরের স্কারডু শহর থেকে কার্গিলের দূরত্ব মাত্র ১৭৩ কিলোমিটার (১০৮ মাইল)। এখান থেকে পাকিস্তানি যোদ্ধাদের যুদ্ধের রসদ ও অস্ত্রশস্ত্র সরবরাহ করা খুবই সহজ ছিল।
পাকিস্তানের অনুপ্রবেশ
right|thumb|280px|কার্গিল যুদ্ধের পর্যায়
প্রত্যাহার ও শেষ যুদ্ধ
যুদ্ধ প্রবল আকার ধারণ করলে পাকিস্তান মার্কিন যুক্তরাষ্ট্রের সাহায্য চায়। কিন্তু ভারতীয় অংশ থেকে পাকিস্তান সেনা না সরালে রাষ্ট্রপতি বিল ক্লিনটন কোনো রকম মধ্যস্থতার প্রচেষ্টা করবেন না বলে জানিয়ে দেন।
অতপর ৪ঠা জুলাই ১৯৯৯ এর ওয়াশিংটন সমঝোতা অনুসারে পাকিস্তান সেনা সরিয়ে নিতে রাজি হয়। যদিও ইউনাইটেড জিহাদ কাউন্সিলএর সমর্থনে কিছু পাকিস্তানি সেনা যুদ্ধ চালিয়ে যেতে থাকে। ভারতীয় সেনা কার্গিল পাহাড়চূড়ায় যেতে সক্ষম হয় এবং সেখানে অবস্থানরত জঙ্গীবেশ পরিহিত পাকিস্তানি সেনাদের নিহত করে সেই পাহাড় চূড়ায় পুনরায় তাদের কর্তৃত্ব স্হাপন করে।
১৯৯৯ এর ২৬শে জুলাই চূড়ান্তভাবে ও আনুষ্ঠানিকভাবে যুদ্ধের সমাপ্তি হয়। ১৯৭২ এর সিমলা চুক্তি অনুযায়ী নিয়ন্ত্রণ রেখার দক্ষিণ ও পূর্বের সমগ্র অংশে ভারতের কর্তৃত্ব প্রতিষ্ঠা হয়।
পাদটীকা
যুদ্ধের নাম: এই যুদ্ধটি একাধিক নামে পরিচিত। কার্গিলে মূল যুদ্ধটি চলাকালীন ভারত সরকার অত্যন্ত সাবধানতার সঙ্গে "যুদ্ধ" ("war") শব্দটি ব্যবহার থেকে বিরত থাকেন। বরং এটিকে বলা হতে থাকে "যুদ্ধ-সমতুল পরিস্থিতি" ("war-like situation")। যদিও দুই রাষ্ট্রই ইঙ্গিত করেছিল যে তারা "যুদ্ধ পরিস্থিতি"র ("state of war") মধ্য দিয়ে চলেছে। এই কারণেই কার্গিল "সংঘর্ষ", কার্গিল "ঘটনা" বা সামরিক অভিযানের সরকারি নাম "অপারেশন বিজয়" বহুলভাবে ব্যবহৃত হতে থাকে। যদিও সরকারিভাবে কোনোরূপ যুদ্ধের ঘোষণা করা না হলেও যুদ্ধ সমাপ্তির পর অবশ্য ভারত সরকার অধিক থেকে অধিকতর ক্ষেত্রে এই সংঘাতকে "কার্গিল যুদ্ধ" ("Kargil War") নামে অভিহিত করতে থাকেন। অন্যান্য কম জনপ্রিয় নামগুলির মধ্যে "তৃতীয় কাশ্মীর যুদ্ধ" ("Third Kashmir War") ও পাকিস্তান প্রদত্ত অনুপ্রবেশের সাংকেতিক নাম "অপারেশন বদর" ("Operation Badr") উল্লেখযোগ্য।
লস অ্যাঞ্জেলেস কাউন্টি, ক্যালিফোর্নিয়া
লস অ্যাঞ্জেলেস কাউন্টি, আনুষ্ঠানিকভাবে কাউন্টি অব লস অ্যাঞ্জেলেস ও কখনও কখনও সংক্ষিপ্তভাবে '''এল.এ. কাউন্টি''' হিসাবে পরিচিত। এটি মার্কিন যুক্তরাষ্ট্র ও মার্কিন যুক্তরাষ্ট্রের ক্যালিফোর্নিয়া রাজ্যের সবচেয়ে জনবহুল কাউন্টি। এই কাউন্টিতে ২০২০-এর আদমশুমারির হিসাবে ১০ মিলিয়নেরও বেশি বাসিন্দা বসবাস করে। কাউন্টিটি মার্কিন যুক্তরাষ্ট্রের সবচেয়ে জনবহুল অ-রাজ্য-স্তরের সরকারি সত্তা। এর জনসংখ্যা মার্কিন যুক্তরাষ্ট্রের ৪১ টি রাজ্যের তুলনায় বেশি। অন্যান্য মহানগর অঞ্চলের তুলনায়, এটি বিশ্বের ২য় বৃহত্তম অর্থনীতি, যার নামমাত্র জিডিপি $১.০ ট্রিলিয়নেরও বেশি। এটি ৪,০৮৩ বর্গমাইল (১০,৫৭০ বর্গ কিমি) এলাকা এবং ৮৮ টি অন্তর্ভুক্ত শহর ও অনেক অসংগঠিত অঞ্চল সহ ডেলাওয়্যার ও রোড আইল্যান্ডের মিলিত অঞ্চলের চেয়ে বড়। এই কাউন্টি ক্যালিফোর্নিয়ার এক-চতুর্থাংশের বেশি বাসিন্দাদের বাসস্থান এবং মার্কিন যুক্তরাষ্ট্রের অন্যতম নৃতাত্ত্বিক বৈচিত্র্যপূর্ণ কাউন্টি। এর কাউন্টি আসন লস এঞ্জেলেস, ক্যালিফোর্নিয়ার সবচেয়ে জনবহুল শহর এবং মার্কিন যুক্তরাষ্ট্রের দ্বিতীয় জনবহুল শহর, যেখানে প্রায় চার মিলিয়ন বাসিন্দা রয়েছে।
ইতিহাস
লস অ্যাঞ্জেলেস কাউন্টিটি ক্যালিফোর্নিয়ার মূল কাউন্টিসমূহের মধ্যে একটি, যা ১৮৫০ সালে রাজ্য গঠনের সময় তৈরি হয়েছিল। এই কাউন্টিতে মূলত কার্ন, সান বার্নার্ডিনো, রিভারসাইড, ইনিও, তুলারে, ভেন্টুরা ও অরেঞ্জ কাউন্টির অংশসমূহ অন্তর্ভুক্ত ছিল। ১৮৫১ সাল থেকে ১৮৫২ সালে, লস অ্যাঞ্জেলেস কাউন্টি উপকূল থেকে নেভাদা রাজ্যের সীমান্ত পর্যন্ত প্রসারিত হয়েছিল। জনসংখ্যা বৃদ্ধির সাথে সাথে ১৮৫৩ সালে সান বার্নার্ডিনো কাউন্টি, ১৮৬৬ সালে কার্ন কাউন্টি ও ১৮৯৯ সালে অরেঞ্জ কাউন্টি সংগঠিত করার জন্য বিভাগগুলি বিভক্ত করা হয়েছিল।
ভূগোল
মার্কিন আদমশুমারি ব্যুরোর মতে, কাউন্টির এলাকা ৪,৭৫১ বর্গমাইল (১২,৩১০ বর্গকিমি), যার মধ্যে ৪,০৫৮ বর্গমাইল (১০,৫১০ বর্গকিমি) (৮৫%) স্থলভাগ এবং ৬৯৩ বর্গমাইল (১,৭৯০ বর্গকিমি) (১৫%) জলভাগ। লস অ্যাঞ্জেলেস কাউন্টির মধ্যে প্রশান্ত মহাসাগরের ৭০ মাইল (১১০ কিলোমিটার) উপকূল সীমানা এবং পর্বতশ্রেণী, উপত্যকা, বন, দ্বীপ, হ্রদ, নদী ও মরুভূমি অন্তর্ভুক্ত রয়েছে। অ্যাঞ্জেলেস কাউন্টিতে লস অ্যাঞ্জেলেস নদী, রিও হন্ডো, সান গ্যাব্রিয়েল নদী ও সান্তা ক্লারা নদী লস প্রবাহিত হয়, অপরদিকে এই কাউন্টির প্রাথমিক পর্বতশ্রেণী হল সান্তা মনিকা পর্বত ও সান গ্যাব্রিয়েল পর্বতমালা। কাউন্টির উত্তর-পূর্ব অংশের অ্যান্টেলোপ উপত্যকায় মোহাভি মরুভূমির পশ্চিমাঞ্চলের সীমা শুরু হয়।
জনসংখ্যা
লস অ্যাঞ্জেলেস কাউন্টির জনসংখ্যা ২০১০-এর মার্কিন যুক্তরাষ্ট্রের আদমশুমারিতে ৯৮,১৮,৬০৫ জন ছিল। এর মধ্যে শেষ আদমশুমারি থেকে ৫,৮৩,৩৬৪ জন লোকের (অর্থাৎ ১১,৫২,৫৬৪ জনের জন্ম বিয়োগ ৫,৬৯,২০০ জনের মৃত্যু) স্বাভাবিক বৃদ্ধি এবং নিখরচায় অভিবাসনের কারণে ৩,৬১,৮৯৫ জনের হ্রাস অন্তর্ভুক্ত রয়েছে। অভিবাসনের ফলে মোট জনসংখ্যায় ২,৯৩,৪৩৩ জনের নিট বৃদ্ধি ঘটেছে এবং মার্কিন যুক্তরাষ্ট্রের মধ্যে থেকে অভিবাসনের ফলে মোট জনসংখ্যায় ৬৫৫,৩২৮ জনের নেট হ্রাস ঘটেছে।
শাহবাজ খান
শাহবাজ খান (জন্ম: ১০ মার্চ ১৯৬৬) একজন ভারতীয় অভিনেতা, ইন্দোর মধ্যপ্রদেশ থেকে চলচ্চিত্রাঙ্গনে প্রবেশ করেছেন। তিনি টেলিভিশন ধারাবাহিক বেতাল পচিসি'', চন্দ্রকান্ত, যুগ, দ্য গ্রেট মারাঠা ও লুটারী দুলহান এ প্রধান চরিত্রে অভিনয় করার জন্য বিখ্যাত এবং এবং দি সোর্ড অব টিপু সুলতানে হায়দার আলী চরিত্রে অভিনয় করার সুবাদে পরিচিত। এছাড়াও তিনি ২০১৮ সালের চায়না ব্লকবাস্টার চলচ্চিত্র ডাইং টু সার্ভাইভ এ অভিনয় করেন।
প্রাথমিক জীবন
শাহবাজ মূলত ভারতের মধ্যপ্রদেশের ইন্দোর জন্মগ্রহণ করেন এবং তিনি বিখ্যাত শাস্ত্রীয় সঙ্গীতশিল্পী উস্তাদ আমীর খানের পুত্র। তিনি কাম্পতিতে অবস্থিত সেন্ট জোসেফ কনভেন্ট এবং নাগপুরের হিজলপুর কলেজ লেখাপাড়া সম্পন্ন করেন। মুম্বাই চলে যাওয়ার কয়েক বছর আগে তিনি একটি স্থানীয় বারে কাজ করতেন।
হার্বার্ট স্পেন্সার
হার্বার্ট স্পেন্সার (২৭ এপ্রিল ১৮২০ – ডিসেম্বর ৮, ১৯০৩) ভিক্টোরিয়ান যুগের একজন প্রখ্যাত ইংরেজ দার্শনিক, জীববিজ্ঞানী, নৃতাত্ত্বিক, সমাজবিজ্ঞানী এবং ধ্রুপদী উদারতাবাদ ও রাষ্ট্রবিজ্ঞানের অন্যতম প্রধান চিন্তাবিদ।
ঊনবিংশ শতাব্দীতে ফরাসি সমাজবিজ্ঞানী ওগুস্ত কোঁত দর্শনের জগতে দৃষ্টবাদী দর্শন নামে নতুন যে ধারার প্রচলন করেন, হার্বার্ট স্পেন্সার সে ধারার অন্যতম বাহক। কোঁতের ন্যায় তিনি দৃষ্টবাদ শব্দটি ব্যবহার না করলেও দৃষ্টবাদের মূল বৈশিষ্ট্য তার দর্শনে বিদ্যমান থাকায়, অর্থাৎ তিনিও প্রাকৃতিক বিজ্ঞানের প্রেক্ষিতে রাষ্ট্র, সমাজ, সরকার এবং রাষ্ট্রের সাথে ব্যক্তির সম্পর্ক ব্যাখ্যা করায় রাষ্ট্র দর্শনের বিশিষ্ট ভাষ্যকারগণ তাকে দৃষ্টবাদী গোষ্ঠীর অন্তর্ভুক্ত ঘোষণা করেন। তিনি প্রাকৃতিক বিজ্ঞানের শাখাগুলোর মধ্যে জীববিজ্ঞান ও পদার্থবিজ্ঞানের উপর সবচেয়ে বেশি গুরুত্ব আরোপ করেন।
মান বাহাদুর রাই
ক্যাপ্টেন মান বাহাদুর রাই এসি, এমসি, আইডিএসএম (১০ জানুয়ারী ১৯১৪ - ১৪ ফেব্রুয়ারি ২০১১) ছিলেন এক উচ্চ সজ্জিত ভারতীয় সেনা গোর্খা অফিসার এবং সর্বোচ্চ শান্তিকালীন ভারতীয় সামরিক সম্মাননা পুরস্কার অশোকচক্রের প্রাপক।
জীবনের প্রথমার্ধ
দার্জিলিং জেলার রাই পরিবারের সদস্য, রাই ১৯৩০ সালের ১৭ জুলাই ব্রিটিশ ভারতীয় সেনাবাহিনীতে যোগ দেন এবং ১০ গোর্খা রাইফেলসের প্রথম ব্যাটালিয়নে যোগ দেন।
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময়, রাই ১৯৪১ সালের ১ ডিসেম্বর জেমাদার (বর্তমানে নায়েবে সুবেদার ) পদোন্নতি পেয়েছিলেন । ভারপ্রাপ্ত সুবেদার (প্রদত্ত) হিসাবে, তিনি বার্মা প্রচারে লড়াই করেছিলেন, এই সময়ে তিনি ভারতীয় বিশিষ্ট পরিষেবা পদক (আইডিএসএম) জিতেছিলেন। উদ্ধৃতি (যা জনসম্মুখে প্রকাশ করা হয়নি) নীচে পড়েন: ১০ ডিসেম্বর ১৯৪৩
প্রদত্ত ভারপ্রাপ্ত সুবেদার মান বাহাদুর রাই, ১/১০ গুর্খা রাইফেলস, ৬৩ তম ভারতীয় পদাতিক ব্রিগেড, ১৭: তম ভারতীয় বিভাগ
১৯৪৩ সালের ১৪ ই নভেম্বর এই জিও [গুর্খা অফিসার] এমন একটি সংস্থার কমান্ডার ছিলেন যাকে জাপানের শক্তিশালী বাহিনীর বিরুদ্ধে রাত্রে পাল্টা আক্রমণ করার নির্দেশ দেওয়া হয়েছিল, এটি অনুমান করা হয়েছিল যে এটি একটি ব্যাটালিয়নের প্রধান অংশ এবং মর্টার এবং পদাতিক বন্দুক দ্বারা সমর্থিত ছিল। লড়াই চলাকালীন, যা পরের দিনটি পুরো দিন ধরে চলেছিল এবং এই প্রক্রিয়াটির প্রথম দিকে তার সংস্থার কমান্ডার পাঁচবার আহত হয়েছিলেন, এই অফিসার সর্বাধিক শীতলতা, সাহস এবং সামরিক দক্ষতা প্রদর্শন করেছিলেন। প্রাথমিকভাবে মর্টার এবং রিয়ার [অবৈধ] সংস্থার প্রধান কার্যালয়ের দায়িত্বে থাকা, তিনি তার ব্রিগেড সদর দফতাকে পুরোপুরি এবং অবিচ্ছিন্নভাবে ছবিতে রেখেছিলেন, অতিরিক্ত গোলাবারুদ প্রয়োজন হলে সঠিকভাবে অনুমান করতে এবং আহতদের সরিয়ে নেওয়ার ব্যবস্থা করে। তার কোম্পানির কমান্ডার আহত হলে, তিনি তাকে রিয়ার হেডকোয়ানে ফিরে যাওয়ার নির্দেশ দেন এবং কমান্ড গ্রহণ করেন। কয়েক ঘণ্টা ধরে তিনি তার বিরোধীদের দ্বারা প্রচুর শত্রুকে উপশম করে দিয়েছিলেন, নিশ্চিত হন যে তাকে ঘিরে রাখা যাবে না, দু'বার পাল্টা আক্রমণ করা, শনাক্তকরণের উদ্দেশ্যে পদ্ধতিগতভাবে প্রচুর পরিমাণে উপাদান সংগ্রহ করা এবং অবশেষে যখন প্রত্যাহারের আদেশ দেওয়া হয়েছিল, বিনা বাধায় এবং সাথে নিয়ে এসেছিলেন মহান সামরিক নির্ভুলতা। তার সমস্ত মৃত, আহত এবং উপাদান প্রচুর শত্রু উপাদান সহ দূরে সরে গেছে, এবং শত্রু এমন কঠোর আঘাত পেয়েছিল যে সে কখনও অনুসরণ করেনি এবং সত্যই কখনও অবস্থানটি ফিরে পায়নি। সামগ্রিকভাবে, এই কর্মকর্তার নেতৃত্ব এবং সামরিক দক্ষতা ছিল সর্বোচ্চ আদেশ। পরবর্তীকালে যুদ্ধ-তাৎপর্যপূর্ণ সুবেদার হিসাবে পদোন্নতি পেয়ে রাই ১৯৪৪ সালের ৮ অক্টোবরকে মিলিটারি ক্রস লাভ করেন।
তিনি মনিপুরের বিষ্ণুপুর অঞ্চলে ইম্ফাল যুদ্ধের সময় তাঁর সংস্থার অধীনে অন্যান্য কাজের জপুুরস্কারটি জ্জা পেয়েছিলেনঁ। তার কোম্পানির কমান্ডার নিহত হওয়ার পরে এবং তার ইউনিটকে জাপানের মেশিন-বন্দুকের গুলিতে কয়েকজন বাঙ্কার গুলি ছুঁড়ে হত্যা করার পরে কমান্ড গ্রহণ করে, রাই একটি পুনর্বিবেচনা মিশন পরিচালনা করে এবং পার্শ্ববর্তী সমস্ত শত্রু বার্কাশকে সনাক্ত করে। নিকটতম বাংকারগুলিতে পাঁচটি গ্রেনেড নিক্ষেপ করার পরে, তিনি আক্রমণ করার পরিকল্পনা তৈরি করেছিলেন এবং একটি আক্রমণে তাঁর সংস্থাকে নেতৃত্ব দেন যা বাঙ্কারদের প্রথম লাইনটি সরিয়ে দেয়। প্রকাশ়নি এমন পুরো উদ্ধৃতিতে রাইয়ের প্রশংসা করা হয়েছিল:"... তাঁর সাহস, নেতৃত্বের উচ্চ গুণাবলী এবং এই সংস্থাটি যখন তাঁর সংস্থাটি কাজ করছিল তখন সমস্ত সময়ে এই গুর্খা অফিসারের দেখানো উদ্যোগের সাথে মিলিত হয়েছিল।"
ভারতীয় সেনা পরিষেবা
ভারতীয় স্বাধীনতার পরে, রাইয়ের রেজিমেন্ট, দশম গুর্খা রাইফেলস, যা মূলত রাই জাতিগোষ্ঠীর সৈন্য নিয়োগ করেছিল, যুক্তরাজ্যে বরাদ্দ পেয়েছিল এবং একটি ব্রিটিশ সেনা রেজিমেন্টে পরিণত হয়। রাই ভারতীয় সেনাবাহিনীতে চাকরি করার সিদ্ধান্ত নিয়েছিলেন এবং সদ্য পুনরুত্থিত একাদশতম গোর্খা রাইফেলসে যোগ দিয়েছিলেন। ১৯৪৮ সালের ২৩ আগস্ট, তিনি ১১ তম গোর্খায় দ্বিতীয় লেফটেন্যান্ট হিসাবে স্বল্প-পরিষেবা কমিশন পেয়েছিলেন (২৮ আগস্ট ১৯৪৬ সালের জ্যেষ্ঠতা অনুযায়ী) ১৯৫১ সালের ৭ ফেব্রুয়ারি ( ২৭ আগস্ট ১৯৪৮ সালের জ্যেষ্ঠতা অনুযায়ী) তিনি লেফটেন্যান্ট হিসাবে নিয়মিত কমিশন পান,  এবং ১৯৫৪ সালের ২৭ আগস্ট ক্যাপ্টেনের পদোন্নতি লাভ করেন। ১৯৫৬ সালের ২০ নভেম্বর তাঁকে আসাম রাইফেলসের ৮ ম ব্যাটালিয়নে চাকরির দায়িত্ব দেওয়া হয়, এবং তারপরে ১৯৫৭ সালের ১ ডিসেম্বর ভিলজ গার্ডসে (নাগা পাহাড়, টুয়েনস্যাং অঞ্চল) দায়িত্বপ্রাপ্ত হন। ১৯৫৮ সালের ১ মার্চ তিনি অফিসার কমান্ডিং ভিলেজ গার্ড (টুয়েনস্যাং উইং) নিযুক্ত হন।
নাগাল্যান্ড বিদ্রোহ চলাকালীন প্লাটুনের নেতৃত্বের সময় ৩ মে ১৯৬১ তে রায়কে তাঁর বীরত্বের জন্য অশোকচক্র দিয়ে ভূষিত করা হয়েছিল: নং 9-প্রেস / 62। - রাষ্ট্রপতি অত্যন্ত স্পষ্টতই সাহসিকতার জন্য অশোক চক্রের প্রথম শ্রেণির পুরস্কার অনুমোদনে সন্তুষ্ট:
ক্যাপ্টেন মন বাহাদুর রাই (আইসি -5261)
এমসি, আইডিএসএম, একাদশ গোর্খা রাইফেলস। (আসাম রাইফেলস-এ দ্বিতীয়)।
(পুরষ্কারের কার্যকর তারিখ - ৩ মে ১৯৬১)
১৯৬১ সালের এপ্রিল-মে মাসে ক্যাপ্টেন মন বাহাদুর রাই (আইসি -5261) প্রতিকূল নাগাসের একটি দেহের বিরুদ্ধে একাধিক পদক্ষেপে অংশ নিয়েছিলেন, যারা নিজেকে খুব কঠিন, ঘন জঙ্গলে এবং পাহাড়ী অঞ্চলে অসংখ্য নালা দিয়ে ছেয়ে গিয়েছিল। ১৯৬১ সালের এপ্রিলের দিকে, তিনি দু'জন প্রতিকূল অবস্থানের মধ্য দিয়ে রাতের বেলা প্রান্তে একটি প্লাটুনের নেতৃত্বে তাদের দুর্গের কেন্দ্রস্থলে আক্রমণ করে এবং তাদেরকে সেই পদ থেকে বিতাড়িত করতে সফল হন। ১৯৬১ খ্রিস্টাব্দের ৩ রা মে তিনি আরও শক্তিশালী মজবুত শত্রু অবস্থানের বিরুদ্ধে একটি প্লাটুনের নেতৃত্ব দেন যা উপত্যকার খাড়া ঢালুতে অবস্থিত। এই অবস্থানটি আশেপাশের অঞ্চলে আধিপত্য বিস্তার করেছিল এবং সামনের দিকটি ছাড়া আর যোগাযোগ করা যায়নি। ক্যাপ্টেন রায়, জেনে যে তিনি সামনের দিকে আক্রমণ করতে গেলে গুরুতর হতাহতের ফলস্বরূপ, অর্ধেক প্লাটুনটি নিয়ে গিয়েছিলেন, ঘন আন্ডার গ্রোথ দিয়ে ক্রল করেছিলেন এবং খাড়া দিকটি সজ্জিত করেছিলেন, যখন তার আগাম অংশকে ঘিরে রেখেছে আগুনের শিলের সংস্পর্শে। বৈরী অবস্থান চিহ্নিত করার সময়, তিনি এর দিকে এগিয়ে যেতে চাপলেন, দুটি হাতবোমা নিক্ষেপ করলেন কয়েকজন শত্রু এবং হত্যা করার সময় পজিশনের গুলি চালিয়ে আরও দুজন শত্রু নিহত হন। এই নির্ভীক ও অপ্রত্যাশিত আক্রমণ তার লোকদেরকে কর্মে উদ্বুদ্ধ করেছিল এবং শত্রুদের এতটাই হতাশ করেছিল যে তারা পালিয়ে যায় ঘন জঙ্গলে। শত্রুরা এই লড়াইয়ে দশজন লোককে হারিয়ে দুটি রাইফেল, একটি ১২ টি বোর গান এবং একটি টমি গান রেখেছিল। আক্রমণটি শত্রুদের কাছে চূড়ান্ত আঘাত হানা এবং তাদের অবস্থানটি শেষ পর্যন্ত ধ্বংসের দিকে নিয়ে যায়। এই পদক্ষেপটি ক্যাপ্টেন রায় যে অংশ নিয়েছিলেন তার মধ্যে অন্যতম, প্রথমে আসাম রাইফেলসের ৮ ম ব্যাটালিয়নের অফিসার হিসাবে এবং সম্প্রতি সাম্প্রতিক নাগাল্যান্ডের গ্রাম গার্ডস অর্গানাইজেশনের অফিসার হিসাবে। এই পুরো সময়কালে, তিনি বারবার অত্যন্ত কঠিন এবং বিপজ্জনক পরিস্থিতিতে স্পষ্টতই সাহসীতা, নিঃস্বার্থতা এবং অদম্য সাহস দেখিয়েছিলেন। তার নেতা- অবিসংবাদিত তাঁর সমস্ত কমরেডদের জন্য অনুপ্রেরণার কারণ হয়ে উঠবেন এবং সেনাবাহিনীর সর্বোচ্চ ঐতিহ্যে রয়েছেন।
পরবর্তী জীবন এবং পরলোক গমন
ভারতীয় সেনা থেকে অবসর নেওয়ার পরে রাই আসামের জোড়াহাটে স্থায়ী হন। তিনি সেখানে ১৪ ই ফেব্রুয়ারি ২০১১ সালে ৯৭ বছর বয়সে পরলোক গমন করেন এবং তাঁর শেষকৃত্যে আসাম রাইফেলস তাঁকে পুরো সামরিক সম্মান প্রদান করেন। আসাম রাইফেলস রায়ের সম্মানে তাদের শিলং সদর দফতরে একটি মিলনায়তনের নামকরণ করেছিল।
রঙ্গনাথিট্টু পাখি অভয়ারণ্য
রঙ্গনাথিট্টু পাখি অভয়ারণ্য ( কর্নাটকের পাকশী কাশী নামেও পরিচিত), ভারতের কর্ণাটক রাজ্যের মান্ডা জেলার একটি পাখির অভয়ারণ্য। এটি রাজ্যের বৃহত্তম পাখি অভয়ারণ্য,, এবং কাবেরী নদীর তীরে ছয়টি দ্বীপ নিয়ে গঠিত। অভয়ারণ্যটি ২০২২ সাল থেকে একটি সুরক্ষিত রামসার সাইট হিসাবে মনোনীত হয়েছে।
রঙ্গনাথিট্টু ঐতিহাসিক শহর শ্রীরাঙ্গাপট্টনা থেকে 3 কিলোমিটার এবং অবস্থিত উত্তরে । অভয়ারণ্যটি ২০১৬-১৭ সালে প্রায় ৩ লক্ষ দর্শনার্থীদের আকর্ষণ করেছিল।